|  |
| --- |
| процена испуњености Стандарда 9:«КВАЛИТЕТ УЏБЕНИКА, ЛИТЕРАТУРЕ, БИБЛИОТЕЧКИХ И ИНФОРМАТИЧКИХ РЕСУРСА» |
| ***а) Опис тренутне ситуације***  Квалитет уџбеника на Шумарском факултету Универзитета у Београду се обезбеђује спровођењем Правилника о уџбеницима ([Прилог 9.1](Prilog%209.1.pdf)), Правилника о издавачкој делатности ([Прилог 9.4](Prilog%209.4.pdf)) и Правилника о раду библиотеке Факултета ([Прилог 9.6](Prilog%209.6.pdf)).  ***Анализа и процена тренутне ситуације с обзиром на претходно дефинисане циљеве, захтеве и очекивања***  - У односу на анализу ситуације приказане у претходном Извештају о самовредновању из 2017. фонд библиотеке Шумарског факултета је, током 2017. и 2018, увећан за 645 литерарних јединица монографског типа и за 86 серијских публикација ([Табела 9.1](Tabela%209.1.pdf))  - Настава из већине предмета је покривена одговарајућим уџбеницима и наставном литературом, који су унапред познати и објављени. Из појединих предмета праћење курса се омогућује коришћењем ауторизованих и рецензираних скрипти као формално прихваћеним литературним средством ([Прилог 9.2](Prilog%209.2.pdf)).  - У оквиру правне регулативе Шумарског факултета усвојен је и Правилник о уџбеницима ([Прилог 9.1](Prilog%209.1.pdf)), којим се утврђује следеће: концепција уџбеника, планови уџбеника, врсте уџбеника и друге наставне литературе, стандарди квалитета уџбеника (структура, стил, обим, графички изглед), праћење, оцењивање и издавање уџбеника.  - У саставу Факултета ради Библиотека; библиотечки фондови су састављени од стручне литературе, уџбеника, скрипти, спортских правила, страних и домаћих часописа, и других материјала који су у функцији наставе која се изводи на Факултету ([Прилог 9.6](Prilog%209.6.pdf)).  - Рад Библиотеке у високошколским установама дефинише [Правилник о стандардима и поступку за акредитацију високошколских установа и студијских програма](http://www.mpn.gov.rs/wp-content/uploads/2015/08/%D0%9F%D1%80%D0%B0%D0%B2%D0%B8%D0%BB%D0%BD%D0%B8%D0%BA-%D0%BE-%D1%81%D1%82%D0%B0%D0%BD%D0%B4%D0%B0%D1%80%D0%B4%D0%B8%D0%BC%D0%B0-%D0%B8-%D0%BF%D0%BE%D1%81%D1%82%D1%83%D0%BF%D0%BA%D1%83-%D0%B7%D0%B0-%D0%B0%D0%BA%D1%80%D0%B5%D0%B4%D0%B8%D1%82%D0%B0%D1%86%D0%B8%D1%98%D1%83-%D0%B2%D0%B8%D1%81%D0%BE%D0%BA%D0%BE%D1%88%D0%BA%D0%BE%D0%BB%D1%81%D0%BA%D0%B8%D1%85-%D1%83%D1%81%D1%82%D0%B0%D0%BD%D0%BE%D0%B2%D0%B0-%D0%B8-%D1%81%D1%82%D1%83%D0%B4%D0%B8%D1%98%D1%81%D0%BA%D0%B8%D1%85-%D0%BF%D1%80%D0%BE%D0%B3%D1%80%D0%B0%D0%BC%D0%B0.pdf) („Сл. гласник РС”, бр. 106/2006), и у оквиру њега **Стандард 10**: Библиотека, уџбеници и информациона подршка:  „Високошколска установа има одговарајућу библиотеку снабдевену потребним уџбеницима за извођење наставе и информационе ресурсе и сервисе које користи у циљу испуњења основних задатака.  Високошколска установа има библиотеку снабдевену литературом која својим нивоом и обимом обезбеђује подршку наставном процесу и научноистраживачком и уметничком раду. **Библиотека располаже са најмање 1000 библиотечких јединица из области из које изводи наставни процес.**  Високошколска установа обезбеђује покривеност свих предмета одговарајућом уџбеничком литературом, училима и помоћним наставним средствима. Учила и помоћна наставна средства морају бити расположиви на време и у броју довољном да се обезбеди нормално одвијање наставног процеса.  Високошколска установа располаже информационом опремом, која је неопходна за студирање и научноистраживачки и уметнички рад. Високошколска установа обезбеђује најмање једну рачунарску учионицу са најмање 20 рачунара и са приступом интернету.  Високошколска установа обезбеђује неопходну обуку наставника, сарадника и студената у циљу ефективног коришћења библиотеке и осталих информационих ресурса.”  - Шумарски факултет Универзитета у Београду обезбеђује библиотеку опремљену довољним бројем библиотечких јединица и задовољавајуће добро је опремљена средствима за рад.  - Библиотека је информатички потпуно опремљена. У самој библиотеци се налазе 4 рачунарске јединиоце за библиотекаре, који преко њих путем COBISS.SR.OPAC софтвера врше ажурирање библиотечког фонда чинећи га доступним свим регистрованим корисницима KoBSON-а са својих 75009 литературних јединица ([Табела 9.1](Tabela%209.1.pdf)). Такође је у овиру саме библиотеке на располагању још 2 рачунара у читаоници, за кориснике библиотеке (студенте и наставнике) ([Табела 9.2](Tabela%209.2.pdf))  - Библиотека располаже с фондом од 50325 књига и 24774 часописа, који је комплетно дат у електронском испису преко COBISS-a ([Табела 9.1](Tabela%209.1.pdf)).  - Библиотечки фондови се перманентно попуњавају и иновирају на основу предлога, дезидерата наставника и сарадника, студената, као и процене самог библиотекара шта треба набавити. Библиотечки фондови садрже скоро све неопходне уџбенике и материјале који су наставним плановима и програмима предвиђени као обавезна литература, а поред тога располажу и са бројним стручним публикацијама које се користе за израду семинарских, дипломских радова наших студената основних студија. Библиотека располаже и литературом неопходном за дипломске академске студије. Наши студенти користе и услуге Универзитетске библиотеке „Светозар Марковић” у Београду као и Народне библиотеке Србије.  - У наредном периоду Факултет ће, поред перманентног попуњавања и иновирања садржаја библиотечких фондова, предузети мере и на унапређивању укупног рада и организације библиотеке у складу са библиотечким стандардима и другим правним нормама које регулишу ову област.  - Факултет систематично прати, оцењује и унапређује структуру и обим библиотечког фонда.  - Факултет обезбеђује студентима неопходне информатичке ресурсе за рад у настави: информациони интернет центар Факултета је снабдевен са 12 рачунара који су прикључени на Интернет и доступни студентима, испред Велике сале ([Прилог 9.8](Prilog%209.8.pdf)). Број запослених, још увек не одговара прописаном стандарду у односу на број студената. У библиотеци су запослени један библиотекар, један библиотекар-информатор и управник библиотеке и њихове стручне квалификације и образовни статус усклађени су са националним и европским стандардима за пружање оваквих врста услуга. У библиотеци ради и књижничар. ([Табела 10.1](http://data.sfb.bg.ac.rs/sftp/komisija.za.kvalitet/kvalitet%202018/Standard%2010/Prilozi%2010/Tabela%2010.1.docx)) Према актуелној систематизацији, односно Правилнику о организацији и систематизацији послова Факултета ([Прилог 9.9](Prilog%209.9.pdf)), испуњен је капацитет предвиђене структуре запослених у библиотеци.  - Библиотека поседује стручно обрађене каталоге: ауторски/азбучни, стручни, предметни, каталог дипломских радова, магистарских и докторских дисертација. Од 2004. године. Библиотека је прешла на електронски каталог у систему COBISS, односно приступила је ВБС-у, и све новоприспеле публикације се обрађују електронским путем. Библиотекар је обучен, односно има одговарајуће лиценце за обраду монографских публикација, библиографије истраживача и посећује курсеве који се одржавају у Народној билиотеци Србије и Универзитетској библиотеци „Светозар Марковић” и своја знања преноси наставницима и студентима Факултета ([Прилог 9.7](Prilog%209.7.pdf)).  - Компетентност и мотивисаност особља за подршку у библиотеци, читаоници и рачунарском центру се прати, оцењује и унапређује. Такође, студенти се систематски упознају са начином рада на библиотечким базама у библиотечкој читаоници и информатичкој учионици путем предавања библиотекара. Студенти су укључени у рад читаонице, организују дежурства, обучени су од стране библиотекара о електронском претраживању, тако да и они упознају остале читаоце са основним претраживањима у COBISS-у и сл.  - Просторије намењене за смештај библиотечког фонда, архивског и осталог електронског материјала, а нарочито студентске читаонице смештене су одговарајућем делу зграде како би студентима, наставницима, сарадницима и свим осталим корисницима пружили адекватне услове за рад. Коришћење библиотеке и читаонице обезбеђен је свим корисницима. Радно време библиотеке је од 8.00 до 20.00 часова, те је у том времену омогућен приступ њеном комплетном књижном фонду.  ***Детаљна анализа и процена тренутне ситуације с обзиром на претходно дефинисане циљеве, захтеве и очекивања***  **9.1. Високошколска установа обезбеђује студентима уџбенике и другу литературу неопходну за савлађивање градива у потребној количини и на време**  **-** Шумарски факултет Универзитета у Београду у циљу благовременог и свеобухватног обезбеђења уџбеничке и друге литературе, а на основу члана 58. Статута Факултета, а у складу са [Законом о издавању публикација](http://demo.paragraf.rs/WebParagrafDemo/?actid=6) („Сл. гласник РС”, бр. 37/91, 53/93, 67/93, 48/94, 135/2004 и 101/2005), на седници Научно-наставног већа одржаној 26.06.2008. године донело је Правилник о издавачкој делатности Шумарског факултета, у даљем тексту Правилник ([Прилог 9.4](Prilog%209.4.pdf)).  Члан 2. Правилника дефинише основне циљеве издавачке делатности као:  – обезбеђивање што квалитетније и јефтиније уџбеничке литературе за потребе извођења свих видова наставе на Факултету,  – омогућавање наставницима и сарадницима Факултета да издају дела уџбеничког карактера,  – подизање угледа Факултета презентацијом најновијих резултата научноистраживачке и стручне делатности наставника и сарадника, у виду монографских и серијских публикација,  – остваривање значајнијих прихода издавањем високотиражних издања за кориснике изван Факултета (инжењерски приручници и сл.),  – маркетиншке активности у вези популаризације студија на Факултету, уписа, организације наставе и научноистраживачке и стручне делатности, издавањем пригодних публикација,  – рационално пословање издавачке делатности уз строгу примену свих прописа из ове области,  – расподела прихода у складу са реализованом продајом и обезбеђеним учешћем у трошковима издавања.  - Овим Правилником је такође дефинисано издавање помоћних уџбеника, скрипти, монографија и серијских публикација.  - Правилником је предвиђен обим (тираж) штампаних публикација, а у зависности од процењених потреба на период од 3 године.  - Правилник ближе одређује услове комисионе продаје других изавача за потребе савладавања градива на курсевима Шумарског факултета, а у случају да се сам Факултет није појавио као издавач или не постоји други начин да се дође до потребне литературе.  - Правилником је дефинисана обавезна процедура приликом издавања уџбеничке и друге литературе као и динамика одвијања поступка ради правовремености обезбеђења исте за потребе студената. ([Прилог 9.4](Prilog%209.4.pdf), [Прилог 9.5](Prilog%209.5.pdf)),  - Саставни део наставног програма сваког предмета је литература, у првом реду одговарајући основни, односно помоћни уџбеник. Факултет је сходно Правилнику о стандардима и поступку за акредитацију високошколских установа и студијских програма („Сл. гласник РС”, бр. 106/2006) - Стандарду 10: Библиотека, уџбеници и информациона подршка, Правилнику о издавачкој делатности Универзитета у Београду, Шумарског факултета ([Прилог 9.4](Prilog%209.4.pdf)), [Правилнику о самовредновању студијских програма, наставе и услова рада Шумарског факултета](http://www.sfb.bg.ac.rs/wp-content/uploads/2017/01/Pravilnik_o_samovr_stud_programa_nastave_i_uslova_rada_izmene.pdf) и [Стандардима и поступцима за обезбеђење и унапређење квалитета Факултета](http://www.sfb.bg.ac.rs/wp-content/uploads/2017/03/Standardi_i_postupci_za_obezb.kvaliteta.pdf) дефинисао стандарде квалитета за уџбенике.  Наставни предмети који чине студијске програме за:  а) Студије првог степена:  - Основне академске студије;  - Основне струковне студије;  б) Студије другог степена:  - Мастер академске студије и  - Специјалистичке академске студије;  - Специјалистичке струковне студије;  г) Студије трећег степена:  - Докторске академске студије,  су покривени уџбеничком литературом, која је дата у ширем и ужем обиму у [Књизи предмета](http://www.sfb.bg.ac.rs/studijski-programi/osnovne-akademske-studije/).  **9.2. Настава из сваког предмета је покривена одговарајућим уџбеницима и другим училима, који су унапред** познати и објављени   * Увидом у списак издања Шумарског факултета у библиотеци, издатим 2017. и 2018. године у прилогу Стандарда 9 ([Табела 9.3](Tabela%209.3.pdf)), може да се стекне утисак о недовољној покривености свих предмета одговарајућим уџбеницима. Направљени су одређени помаци у правцу постизања оптималнијег степена обезбеђења уџбеничке литературе. Наиме, преласком на нове критеријуме за избор наставника у звање усвојене одлуком Сената Универзитета, а према Закону о високом образовању („Службени лист РС”, број 76/05) и на основу члана 41. став 21. Статута Универзитета у Београду („Гласник Универзитета у Београду”, број 131/06), очекује се поступна стабилизација овог уоченог проблема. Како показује и [Табела 9.3](Tabela%209.3.pdf). у периоду 2017-18. објављено је нових 15 уџбеника и монографија чији су аутори наставници и сарадници Шумарског факултета у Београду, што је заједно са 57 нових уџбеника и монографија чији су аутори наставници и сарадници запослени на Шумарском факултету у Београду, објављених у периоду 2012-2016 ([Прилог 9.3](Prilog%209.3)), укупно 72 нових библиотечких јединица за предмете студијских програма Шумарског факултета. Уколико знамо да у библиотеци има укупно 260 уџбеника чији су аутори наставници и сарадници Шумарског факултета, онда 72 књиге објављене у периоду од 6 година, чине чак скоро 27% укупног броја. На Шумарском факултету тренутно је запослено с пуним радним временом 96 наставника и 26 сарадника, што је податак који илуструје однос објављених уџбеника, према броју запослених. ([Прилог 9.3](file:///C:\Users\Dragana\Desktop\desktop%20mart%202019\20190506KZK\STANDARD%209%20NOVO\Standard%209\Prilog%209.3))  |  |  |  |  |  |  | | --- | --- | --- | --- | --- | --- | | Критеријуми за оцењивање обима и квалитета препоручене литературе | | | | | | | изузетан | одличан | врло добар | добар | довољан | не задовољава | | Наставници препоручују адекватну и квалитетну  литературу | Наставници препоручују адекватну литературу | Наставници  углавном препоручују адекватну литературу | Наставници  имају пропусте приликом препоручивања адекватне литературе | Наставници  имају велике пропусте приликом препоручивања адекватне литературе | Наставници не препоручују адекватну и квалитетну  литературу |   **9.3. Високошколска установа доноси општи акт о уџбеницима. У складу са тим општим актом, установа систематично прати оцењује квалитет уџбеника и других учила са аспекта квалитета садржаја (савременост, тачност), структуре (питања, примери, резиме), стила и обима (усклађеност са бројем ЕСПБ); уџбеници и друга учила која не задовољавају стандард бивају побољшани или повучени из наставе и замењени квалитетнијим.**     * Шумарски факултет ја на седници Наставно-научног већа од 26.03.2008. године усвојио Правилник о уџбеницима ([Прилог 9.1](Prilog%209.1.pdf)). * Правилником су дедфинисани типови уџбеника и наставне литературе на Шумарском факултету. Уџбеник се заснива на научно-стручним, дидактичко-методичким, педагошким, језичким, графичко-техничким и другим захтевима. Студијским програмом утврђује се општа концепција, научно-наставне основе и други захтеви које уџбеник треба да испуни. * Дефинисан је план уџбеника Факултета, који садржи: врсту и број потребних уџбеника за остваривање студијског програма, општу концепцију уџбеника и посебну концепцију уџбеника. * Наставна литература јесте основно и обавезно наставно средство које студенти користе у савладавању студијског програма и она обухвата: 1. Предметни уџбеник; 2. Помоћни уџбеник; 3. Помоћни уџбеници (практикум, збирка, ауторизована скрипта). Могуће је користити и друге научне и стручне публикације, с тим што оне нису обавезни материјали за учење, као: 1. монографије; 2. Зборници радова; 3. Брошуре; 4. Остали материјал. * За праћење литературе на мастер и докторским студијама могуће је користити литературу на страном језику, као и чланке објављене у научним часописима. * Квалитет уџбеника ја дефинисан Стандардима квалитета уџбеника и обухвата следећа мерила: структуру уџбеника, стил уџбеника, обим уџбеника, графички изглед уџбеника. * Обим предметног уџбеника је сразмерено усклађен са бројем ЕСПБ бодова и другом наставном која се користи за дати предмет. * Факултет прати и контролише квалитет уџбеника у погледу садржаја, структуре, стила и обима. Факултет такође врши периодично анкетирање студената у циљу утврђивања квалитета наставног материјала. Резултате ове анкета редовно прати и анализира Комисија за обезбеђење и унапређење квалитета. Идентификују се они уџбеници са негативном оценом, што за крајњи резултат може имати повлачење уџбеника из употребе. У последњем случају Наставно-научно веће је дужно да обезбеди прибављање новог уџбеника. * Нема материјала за документовање обављања редовне периодичне евалуације квалитета уџбеника.   1. **Високошколска установа обезбеђује студентима библиотеку опремљену потребним бројем библиотечких јединица, као и опремом за рад.**   - Библиотека Шумарског факултета је највећа стручна Библиотека за област шумарских наука у земљи. Званични подаци о раду Библиотеке од почетка наставе 1920. године на Шумарском одсеку Пољопривредног факултета не постоје пошто је читав фонд изгорео у бомбардовању Београда 1944. године. Тако да се може рећи да је Библиотека основана 1949. године, а 1954. се усељава у зграду коју је добио Шумарски факултет на коришћење у просторије које нису наменски грађене за Библиотеку. У истом простору Библиотека се налази и данас, само је дограђен магацин. Деведесетих година нагло је опао прилив публикација, због економске кризе и међународне изолације. Обнављањем старих веза надамо се да ће се и фондови поново пунити.  - На основу Закона о библиотечкој делатности („Службени гласник РС“, бр. 34/94) и члана 54. Статута Шумарског факултета Универзитета у Београду, Наставно-научно веће је на седници дана 29.11.2007. донело Правилник о раду библиотеке.  - На основу Правилника библиотека представља Организациону јединицу Факултета, уписану у регистар библиотека. Библиотека се састоји од књижног и некњижног фонда који је од значаја за наставни рад Факултета. Библиотека обавља набавку, пријем, инвентарисање, каталогизацију, класификовање, чување и заштиту, давање на коришћење библиотечког материјала, пружање информација, као и све остале библиотечке послове. Библиотека је интегрални део библиотечко-информативног центра и чува уџбенике, литературу, периодичне публикације, секундарне публикације и други библиотечки материјал из области биотехничких наука.  - Библиотечки фонд се попуњава и обнавља: куповином, поклоном, разменом и завештањима. Фонд се формира на основу утврђене набавне политике и планова набавке, који се заснивају на наставним научно-истраживачким плановима и програмима Факултета.  **-** Публикације се стручно обрађују на јединствен начин, у складу са одредбама Закона о библиотечкој делатности.  - Ревизија библиотечког материјала обавља се у складу са прописима које доноси Управник Народне библиотеке (Упутство о ревизији и отпису библиотечке грађе, „Службени гласник РС” бр. 25 од 10.07.1995. године).  **9.5 Високошколска установа систематично прати, оцењује и унапређује структуру и обим библиотечког фонда**  - Ради унапређивања и координације делатности Библиотеке, Наставно-научно веће Факултета, на предлог декана, именује чланове Комисије за библиотеку (у даљем тексту: Комисија).  - Комисија има задатак да:  а. Предлаже надлежном органу за усвајање годишњи план рада и годишњи извештај о раду, усваја текуће планове и програме и друга документа Библиотеке;  б. Подстиче и предлаже техничко-технолошка унапређења рада;  в. Води набавну политику библиотеке у складу са потребама наставно-научног рада на Шумарском факултету;  г. Стара се о набавци библиотечког материјала неопходног за нове образовне и истраживачке пројекте у сарадњи са библитекаром и одговарајућим предметним наставником.  д. Предлаже кадровску политику и стручно усавршавање библиотечких радника;  ђ. Предлаже организацију и обављање већих библиотечких послова (ревизија, отпис, пресељење...);  е. Заступа Библиотеку пред органима Факултета;  ж. Разматра представке и предлоге и доноси закључке у вези са радом библиотеке;  з. Именује, по потреби, радну групу за обављање одређених послова (расходовање, избор и процена поклоњеног библиотечког материјала,...);  и. Прописује услове коришћења библиотечког материјала.  - Нема материјала којим се може документовати систематско праћење, оцена и унапређење структуре и обима библиотечког фонда.  **9.6. Високошколска установа обезбеђује студентима неопходне информатичке ресурсе за савлађивање градива: потребан број рачунара одговарајућег квалитета, другу информатичку опрему, приступ интернету и осталу комуникациону опрему**   * Библиотека је опремљена са укупно шест рачунара, од чега се 4 користе за потребе библиотекара, док су преостала 2 намењени корисницима (студентима). * Факултет такође поседује интернет центар, који у свом саставу садржи 12 рачунара који су на располагању студентима свакога дана од 8.00 до 20.00 часова. (списак рачунарске опреме дат је у прилогу Стандарду 9, [Табела 9.2](Tabela%209.2.pdf), [Прилог 9.8](Prilog%209.8.pdf)) * Приступ интернету са рачунара Библиотеке Шумарског факултета и интернет центра је омогућен преко Академске мреже Србије (АМРЕС). * Студенти свих нивоа студија могу да користе електронско претраживање база књига и часописа у електронској форми, јер им је омогућен приступ Народној библиотеци Србије преко KoBSON-а. * На факултету постоје још две рачунарске лабораторије са укупно 29 инсталираним рачунаром. Намена ових лабораторија је савладавање курсева из посебних студијских програма који у себи садрже неизоставно коришћење рачунарске технике и IT технологије. * Сви инсталирани рачунари садрже: MS Windows XP SP3 oперативне системе, MS OFFICE 2003, Adobe Reader X и антивирус програм. * На рачунарима у компјутерским лабораторијама, ради специфичности њихове намене, инсталирани су још и додатни програми: AutoCad 2009, Raster Designer 2009, MS Project 2003 и ESRI ArcGis 9.3. * О стању исправности опреме и програмске подршке брину се запослени у Центру за информационе технологије Шумарског факултета Универзитета у Београду.   **9.7. Број запослених у библиотеци и пратећим службама, као и врста и ниво њихове стручне спреме усклађени су са националним и европским стандардима за пружање ове врсте услуга**   * На основу Методологије за израду подзаконских прописа („Сл. Гласник РС”, бр. 75/2010), члана 24, став 2 и 4. Закона о раду („Службени гласник РС” број 24/05, 61/05, 54/09, 32/12, 75/14, 13/17 – Одлука УС и 113/17), члан 1, 30, 31, 32 Закона о запосленима у јавним службама („Сл. Гласник РС”, бр. 113/2017 од 17.12.2017), и члана 11. Статута Универзитета у Београду – Шумарског факултета број 01-1764/1 од 15.08.2012, и Одлуке о давању претходне сагласности Савета Факултета број 1-1/40 од 18.04.2018, а по указаној потреби, правна служба Факултета припремила је, а декан Факултета донео Правилник о организацији и систематизацији послова Факултета, број 01-1522/1 од 20.04.2018 ([Прилог 9.9](Prilog%209.9.pdf)). * На основу овог правилника у Библиотеци постоје 4 радна места: 2 библиотекара-информатора и 2 библиотекара. * Потребне квалификације за радна мета библиотекара-информатора су: * завршен Шумарски факултет; * познавање претраживања на интернету и база података; * да познаје рад на рачунару (MS OFFICE); * знање страног језика (предност енглески језик); * положен стручни испит у библиотечкој делатности; * за свој рад одговара Управнику библиотеке. * Потребне квалификације за радна места библиотекара су:   + завршен Филолошки факултет – катедра за библиотекарство и информатику   + познавање претраживања на интернету и база података; * да познаје рад на рачунару (MS OFFICE); * знање страног језика (предност енглески језик); * положен стручни испит у библиотечкој делатности; * за свој рад одговара Управнику библиотеке. * Не постоји документ који прати усклађеност нивоа и врсте стручне спреме запослених са националним и европским стандардима за пружање ове врсте услуга.   **9.8. Компетентност и мотивисаност особља за подршку у библиотеци, читаоници и рачунарском центру се континуирано прати, оцењује и унапређује**  - Компетентност и мотивисаност особља за подршку у библиотеци, читаоници и рачунарском центру се континуирано прати, оцењује на основу Анкете студената о процени квалитета услова рада ([Прилог 8.4](Prilog%208.4.pdf); Вредновање услова рада, питање број 8).  **9.9. Студенти се систематски упознају са начином рада у библиотеци и рачунском центру**   * Не постоји писани материјал који студенти могу користити, а који се односи на упознавање са начином рада у библиотеци или рачунском центру. * Запослени у библиотеци врше практично инструисање студената, једном седмично у унапред предвиђеном термину. Запослени у библиотеци у виду предавања упознају заинтересоване студенте о техникама претраживања електронских каталога књига и/или часописа.   **9.10. Просторије намењене за смештај библиотечког фонда, архивског и осталог електронског материјала, а нарочито студентске читаонице, смештене су у одговарајућем делу зграде како би студентима, наставном и ненаставном особљу и осталим корисницима пружиле адекватне услове за рад. Коришћење библиотеке и приступ њеном комплетном фонду обезбеђен је најмање 12 часова дневно**   * Просторије намењене за смештај библиотечког фонда, архивског и осталог електронског материјала, а нарочито студентске читаонице смештене су одговарајућем делу зграде како би студентима, наставницима, сарадницима и свим осталим корисницима пружили адекватне услове за рад. * Читаоница библиотеке Шумарског факултета се налази у приземљу зграде, лако је доступна како студентима, тако и запосленима. * Простор читаонице поседује веома добру осветљеност природном светлошћу, а у случају смањене видљивости на располагању је неонска расвета. * Читаоница поседује 40 места за студенте, док се у делу читаонице намењеном за професоре налази 10 места за рад. * Редовним Анкетама студената о процени услова и организације студентских програма стиче се континуирани увид у утиску студената о капацитету студентске читаонице библиотеке. ([Прилог 8.4](Prilog%208.4.pdf); Вредновање услова рада, питање бр. 8) * Коришћење библиотеке и читаонице обезбеђен је свим корисницима. Радно време библиотеке је од 800 до 2000 часова, те је у том времену омогућен приступ њеном комплетном књижном фонду.([Прилог 8.4](Prilog%208.4.pdf); Вредновање наставног процеса студијских програма, питање бр. 4)   ***б) Анализа слабости и повољних елемената*** *(SWOT анализа)*   |  |  |  |  |  |  |  | | --- | --- | --- | --- | --- | --- | --- | | |  | | --- | | ***SWOT* АНАЛИЗА**  O ПРЕДНОСТИ    O СЛАБОСТИ    O МОГУЋНОСТИ    O ОПАСНОСТИ | | **ПРЕДНОСТИ /** Квантификација процена   |  | | --- | | - Факултет има усвојен општи акт о уџбеницима/+++  - Факултет обезбеђује студентима библиотеку опремљену бројем библиотечких јединица и опремом за рад/ +++  - Обезбеђеност неопходним информатичким ресурсима за савлађивање градива: одговарајући број рачунара, другу информатичку опрему, приступ интернету и осталу комуникациону опрему/ +++  - Број запослених у библиотеци и пратећим службама, као и врста њихове стручне спреме/ +++  - Адекватност просторија намењене за рад библиотеке, студентске читаонице и радно време библиотеке/ +++ | |  | | |  | | --- | | **СЛАБОСТИ /** Квантификација процена |   - Праћење, оцењивање квалитета уџбеника и других учила са аспекта квалитета садржаја, структуре, стила и обима; повлачење или побољшање оних који не задовољавају стандард/ +  - Усклађеност са нациналним и европским стандардима структуре запослених у библиотеци, услед непостојања релевантних аката/ +  - Факултет систематично прати, оцењује и унапређује структуру и обим библиотечког фонда/ + | | |  | | --- | | **МОГУЋНОСТИ** / Квантификација процена |  |  | | --- | | - Настава из сваког предмета је покривена одговарајућим уџбеницима и другим училима/ ++  - Факултет обезбеђује уџбенике и другу литературу неопходну за савлађивање градива у потребној количини и на време/ ++  - Структура и обим библиотечког фонда/ ++  - Студенти се систематски упознају са начином рада у библиотеци и рачунарском центру/ ++  - Кроз интензивнију могућу упоребу информатичких технологија компензовати недостатак уџбеника и научних часописа/ +++ | | |  | | --- | | **ПРЕДНОСТИ и МОГУЋНОСТИ** – **Стратегија проширења** |  |  | | --- | | - Постојањем општег акта о уџбеницима створени су предуслови да наставници факултета, поготово они млађи, писањем одговарајућих уџбеника поправе покривеност предмета литературом/ +++  - Повећање броја литературних јединица од стране наставника факултеата повећава се обим, али и актуелност библиотечког фонда/ ++  - Искористити потенцијале запослених у библиотеци (стручне и библиотечке) за потребе информисања и едукације студента свих нивоа студија за коришћење библиотечких ресурса/ + | | |  | | --- | | **МОГУЋНОСТИ и СЛАБОСТИ** – **Стратегија побољшања** |  |  | | --- | | - Неопходно установити радно тело и донети потребна акта којима се врши периодична провера (према унапред дефинисаној динамици) квалитета уџбеника по свим стандардима прописаним општим актом о уџбеницима/ +++  - Доношење акта о усклађености структуре и стручности запослених у библиотеци са националним и европским нормама/ ++  - Дефинисати динамику издавања уџбеника чији су аутори наставници Факултета ради што боље покривености предмета/ +  - Неопходност већег материјалног издвајања за осавремењавање библиотечког фонда/ ++ | | | |  | | --- | | **ОПАСНОСТИ** / Квантификација процена |  |  | | --- | | - Даље смањење и застаревање библиотечког фонда услед смањења средстава за ту намену као последица економских услова у којима се налази факултет/ ++  - Застаревање појединих литературних јединица услед непостојања нових наслова због ослањања на наслове доступне преко електронских претраживача/ + | | |  | | --- | | **ОПАСНОСТИ и ПРЕДНОСТИ** – **Стратегија употребе** |   - Ослањање на електронске базе часописа и књига у првој фази значи приближавање корисника са најактуелниојим резултатима из одговарајућих научних области/ ++  - Застаревање наслова уз постојање општег акта о уџбеницима доводи до појаве нових уџбеника који ће држати корак са најсавременијим достигнућима из одговарајућих области/ ++ | |  | | --- | | **ОПАСНОСТИ и СЛАБОСТИ** - **Стратегија минимализације** | | - Преоријентација на већинско поседовање и коришћење електронских облика литературе, те с тим у вези обезбеђење претплате на најутицајније научне часописе који нису покривени KoВSON – ом/ + | |   ***ц) Предлог мера и активности за унапређење квалитета (СО стратегија)***  - Искористити постојеће акте и информатичке ресурсе за унапређење издавачке делатности по питању покривености предмета одговарајућим литерарним јединицама.  - Искористити потенцијале запослених у библиотеци (стручне и библиотечке) за потребе информисања и едукације студената свих нивоа студија за коришћење библиотечких ресурса.  - Подстицати студенте на коришћење електронских облика уџбеника и часописа, те тако компензовати недостатак уџбеника.  - Анкетирати студенте о предностима и недостацима коришћења литературе у електронском облику.  - Набавити оне библиографске јединице које се у протеклом периоду највише користе у електронском облику.  - Извршити анализу библиотечких норматива на националном и међународном нивоу и усагласити правилниник о раду библиотеке са њима.  ***д) Показатељи и прилози за стандард 9***  [Табела 9.1](Tabela%209.1.pdf). Број и врста библиотечких јединица у високошколској установи  [Табела 9.2](Tabela%209.2.pdf). Попис информатичких ресурса  [Табела 9.3](Tabela%209.3.pdf). Издања Шумарског факултета у библиотеци, издата од стране запослених наставника и сарадника, 2017. и 2018. године  [Прилог 9.1](Prilog%209.1.pdf). Општи акт о уџбеницима.  [Прилог 9.2](Prilog%209.2.pdf). Списак уџбеника и монографија чији су аутори наставници запослени на високошколској установи  [Прилог 9.3](Prilog%209.3). Однос броја уџбеника и монографија (заједно) чији су аутори наставници запослени на установи са бројем наставника на установи  [Прилог 9.4](Prilog%209.4.pdf). Правилник о издавачкој делатности  [Прилог 9.5](Prilog%209.5.pdf). Рецензентски лист  [Прилог 9.6](Prilog%209.6.pdf). Правилник о раду библиотеке  [Прилог 9.7](Prilog%209.7.pdf). Преписка о сарадњи Универтитетске библиотеке „Светозар Марковић” и Библиотеке Шумарског факултета о сарадњи у едукацији особља и студената за коришћење водећих светских часописа и база података у електронској форми на академској мрежи  [Прилог 9.8](Prilog%209.8.pdf). Списак рачунара намењених студентима  [Прилог 9.9](Prilog%209.9.pdf). Правилник о организацији и систематизацији послова на Универзитету у Београду – Шумарском факултету |